Цар цунгар (Аллах1агар салот салам-моаршал халда цуна) хьукхам хьаэцар укх дуненчохь, в1алла т1атовжацар из, ше совг1ат луча хана, цар ц1ук бос къоастбаь, е ма1саг кхалсагал къоаст яь, массанена цхьатарра кхачид хьожар. Хьизам во1 Хьакимас дувц: « Мухьаммад Пайхамар (Аллах1агар салот салам-моаршал халда цуна) суна эггара дукха везаш саг вар цунг пайхамарал далалехь, цунга пайхамарал деначул т1ехьаг1а из (Аллах1агар салот салам-моаршал халда цун) Мадинате д1атехьваьлар. Пайхамар хьожал де араваьннача хана, Хьизам во1 Хьаким вар ца юкъахь циг. Циг цуна б1аргдейндар йейменер дувхар, шовзткъа итт дирх1ама йохкаш, из ийцар цу, Даьла элчана совг1ата ле аьнна. Т1аккха д1ат1аехьар цу из цун д1але аьнн, цо хьаийцанцар. 1убейдуЛлах1ас аьлар: «Сона хет цу аьннач санна: «Боккъонца, шоаш керест нахагар хьам хьаэцаш бац, амма бакъда эцарг е оах из». Т1аккха ехкар цу из цунг (Аллах1агар салот салам-моаршал халда цун). Т1аккха Пайхамар юхавирзар Мадинате, т1аккха хьат1айихар цу из ааба. Сона б1аргора цо из т1аювхаш е мимбарат хьат1авоалаш е. Цунчул хоза цхьаккха вацар цу динахь. Цхьа ха яьнчул т1ехьаг1а Пайхамаро (Аллах1агар салот салам-моаршал халда цун) из ааба Зейд во1а Усаман ялар. Хьакима б1арг яйра из цун т1аювхаш, аьлар цо: « Усама! Йейменски ааба лелаю 1а?!! Усамас (Аллах1 раьз халва цуна) жоп далар т1аккх: «Лелаю! Хьана аьлча со – цул дика ва[38], са да – цун даьл дика ва, са нана – цун нанал дика е» (Ааба ехка саг цуна ловж вар)[39].